google/wiki40b huggingface dataset:
बार्ज़िलाइ चिकित्सा केन्द्र

बार्ज़िलाइ चिकित्सा केन्द्र (מרכז רפואי ברזילי उच्चारण: मेर्काज़ रेफ़ु'ई बार्ज़िलाई) इज़राइल के अश्कलोन का 617 बिस्तरों वाला एक अस्पताल है। यह अस्पताल पाँच लाख तक की जनसंख्या को सेवा प्रदान करता है जिनमें इथियोपियाई और रूसी अप्रवासी भी सम्मिलित हैं, और यहाँ प्रतिवर्ष एक लाख तक भर्तियाँ होती हैं। गाज़ा पट्टी से मात्र दस किलोमीटर की दूरी पर स्थित होने के कारण इस अस्पताल पर कासम और ग्रैड रॉकेटो से हमले किए गए हैं और किसी-किसी सप्ताहान्त पर इसपर 140 तक रॉकेट दागे गए हैं। यह अस्पताल घायल सैनिकों और आतंकी हमलों में घायल लोगों के उपचार में महत्वपूर्ण भूमिका निभाता है।

विस्तारण योजना

एक नए रॉकेट- और प्रक्षेपास्त्र-प्रतिरोधी आपातकालीन कक्ष बनाने की योजना में निर्माण गतिविधियों के दौरान एक प्राचीन कब्रगाह में कुछ मानव अवशेषों के पाए जाने कारण हुए अति-रूढ़िवादियों के विरोध के कारण बाधा आई है।
श्रवण नक्षत्र

यह एक नक्षत्र है
बिहारी लाल हरित

जन्म

जन्म चमार जाटव (दलित) परिवार में हुआ था।

प्रसिद्ध रचनाएं

१) भीमायण महाकाव्य
२) वीरांगना झलकारी बाई महाकाव्य
३) जग जीवन ज्योति महाकाव्य
४) चमार नामा
५) अछूतों का बेताज बादशाह इत्यादि
चित्रा रामकृष्ण

चित्रा रामकृष्ण (जन्म: 1963) भारत के प्रमुख शेयर बाजार नेशनल स्टॉक एक्सचेंज (एनएसई) की मुख्य कार्यकारी एवं प्रबंध निदेशक हैं। वे विश्व की उन गिनी चुनी महिला अधिकारियों में से एक हैं, जो शेयर बाजारों की प्रमुख हैं। एनएसई यानि नेशनल स्टॉक एक्सचेंज की एमडी और सीईओ चित्रा रामकृष्ण ने 02-12-2016 को इस्तीफा दे दिया है।
एनएसई 1992 में बनी और 1994 में परिचालन में आई। 50 वर्षीय चित्रा नेशनल स्टॉक एक्सचेंज से 1991 में जुडने वाली चित्रा नेशनल स्टॉक एक्सचेंज (एनएसई) की 1990 के दशक में स्थापना करने वाली टीम में शामिल रही हैं। वे उस टीम का भी हिस्सा थीं जिसने 1987 में प्रतिभूति बाजार नियामक सेबी के लिए कानूनी ढांचे का मसौदा तैयार किया था। नवंबर 2012 में एनएसई के निदेशक मंडल ने चित्रा की पदोन्नति का फैसला किया। उस समय वे संयुक्त प्रबंध निदेशक थीं। 
अमेरिकी पत्रिका 'फॉर्चून' के अक्टूबर 2013 अंक में जारी विश्व की 50 शक्तिशाली महिलाओं की सूची में चार भारतीय महिलाएं शामिल हैं। इनमें आईसीआईसीआई बैंक की मुख्य कार्यकारी अधिकारी चंदा कोचर चारों भारतीय महिलाओं में शीर्ष पर हैं, जबकि एक पृथक अमेरिकी सूची में पेप्सिको की अध्यक्ष इंद्रा नूई को दूसरा स्थान दिया गया है। फॉर्चून में जारी अंतर्राष्ट्रीय स्तर पर शक्तिशाली महिलाओं की सूची के अनुसार चंदा कोचर को चौथी वरीयता दी गई है और उनके बाद नेशनल स्टॉक एक्सचेंज (एनएसई) की अध्यक्ष चित्रा रामकृष्णा को 17वें, एक्सिस बैंक की शिखा शर्मा को 32वें एवं एचएसबीसी बैंक की नैना लाल किदवई को 42वें स्थान पर रखा गया है।
मेइतेइ मायेक लिपि

व्यंजन और स्वर

मेइतेइ लिपि में १५ व्यंजन और ३ स्वर लिखने के चिह्न उपलब्ध हैं। इनके अलावा अन्य भारतीय लिपियों से लिये गये ९ अतिरिक्त चिह्न भी उपलब्ध हैं। हर अक्षर का नाम शरीर के किसी भाग पर रखा गया है। मसलन प्रथम अक्षर 'क' की ध्वनि रखता है और उसका नाम 'कोक' (अर्थात 'सिर') है। दूसरे अक्षर का नाम 'साम' (यानि 'बाल') और तीसरे का नाम 'लाइ' (यानि 'माथा') है।

मेइतेइ मायेक लिपि का यूनिकोड

मेइतेइ मायेक लिपि को यूनिकोड में अक्टूबर २००९ में सम्मिलित किया गया था।
खूड

अर्थव्यवस्था

आजादी से पूर्व यह क़स्बा जहाँ आस-पास के गांवों का प्रशासनिक केंद्र था वही आज यह क़स्बा आस-पास के गांवों के विद्यार्थियों का प्रमुख शिक्षा केंद्र होने के अलावा आस-पास के गांवों के लोगो के आम जरुरत के सामान की खरीददारी करने का मुख्य बाजार है।

इतिहास

इस ग्राम को बिजारनिया समाज के ऊड़  नामक पूर्वज ने बसाया था। आज मुख्य ग्राम में तो बिजारनिया परिवार नहीं मिलता है, परन्तु इस ग्राम के उत्तर व दक्षिण दिशा में इस समाज के ही लोग हैं। इनमे उतर दिशा में अधिक संख्या में हैं।

जनगणना

गाँव की जनसंख्या 6540 है- 2011 की जनगणना के अनुसार।
मुख्य धंधा खेती है। इसके आलावा अन्य सेवा क्षेत्रों में ,व्यापार में, उद्यमों में व अन्य महत्वपूर्ण क्रियाकलापों में भी कुछ लोग जुड़े हुए हैं।
किरण माहेश्वरी

किरण माहेश्वरी (जन्म: 29 अक्टूबर 1961) भारतीय जनता पार्टी से भारतीय राजनीतिज्ञ हैं। उन्होंने 14वीं लोकसभा में संसद सदस्य के रूप में सेवा की है। इससे पहले उन्होंने राजस्थान राज्य की उदयपुर लोक सभा क्षेत्र का प्रतिनिधित्व किया था। हालांकि, वह 15वें लोकसभा चुनाव में कांग्रेस के सचिन पायलट के खिलाफ अजमेर लोकसभा क्षेत्र से हार गई। 
उन्होंने दिसंबर 2013 में राजसमंद विधानसभा सीट से विधानसभा चुनाव लड़ा और 30,000 से अधिक मतों के अंतर से जीत हासिल की। इस समय वह राजस्थान सरकार में उच्च शिक्षा मंत्री के पद का निर्वाहन कर रही हैं।
उल्लाहपाड़ा उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। राजशाही विभाग में, जनसांख्यिकीक रूप से, इस्लाम के अनुयाई, आबादी के औसतन ८८.४२% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिती

उल्लाहपाड़ा उपजिला बांग्लादेश के पूर्वी भाग में, राजशाही विभाग के सिराजगंज जिले में स्थित है।
राष्ट्रीय रेल संग्रहालय, नई दिल्ली

राष्ट्रीय रेल परिवहन संग्रहालय नई दिल्ली के चाणक्यपुरी में स्थित एक संग्रहालय है, जो भारत की रेल धरोहर पर ध्यानाकर्षण करता है और 140 साल के इतिहास की झलक प्रस्तुत करता है। इसकी स्थापना १ फरवरी, १९७७ को की गई थी। यह लगभग 10 एकड़s (40,000 मी²) के क्षेत्र में फैला हुआ है। इस भवन के अंदर और बाहर, दोनो ही प्रकार की रेल धरोहरें सुरक्षित हैं। विभिन्न प्रकार के रेल इंजनों को देखने के लिए देश भर से लाखों पर्यटक यहां आते हैं। यहां पर रेल इंजनों के अनेक मॉडल और कोच हैं जिसमें भारत की पहली रेल का मॉडल और इंजन भी शामिल हैं। इसका निर्माण ब्रिटिश वास्तुकार एम जी सेटो ने 1957 में किया था। यहां एक छोटी रेलगाड़ी भी चलती है, जो कि संग्रहालय में पूरा चक्कर लगवाती है। इस संग्रहालय में विश्व की प्राचीनतम चालू हालत की रेलगाड़ी भी है, जिसका इंजन सन १८५५ में निर्मित हुआ था। ये फ़ेयरी क्वीन गिनीज़ बुक ऑफ वर्ल्ड रिकार्ड्स सेप प्रमाणित है। इसके अलावा यहां रेस्टोरेंट और बुक स्टॉल है। तिब्बती हस्तशिल्प का प्रदर्शन भी यहां किया गया है।
अरब लोग

नाम की उत्पत्ति

'अरब' नाम के स्रोत और अर्थ को लेकर विद्वानों में विवाद है। यह सब से पहले ९वीं सदी ईसापूर्व के एक अक्कादी भाषा के शिलालेख में मिला है जिसमें असीरियाई साम्राज्य के सीरिया को 'करकर के युद्ध' के बाद क़ब्ज़े कर लेने का वर्णन है। इसमें असीरिया के राजा शल्मानसेर तृतीय की फ़ौजों द्वारा लूटी चीज़ों में 'गिन्दबू अरब के १००० ऊँट' भी शामिल हैं। यह गिन्दबू इस युद्ध में असीरियाई के विरुद्ध लड़ने वाले मित्रपक्ष में अरब गुट का सरदार था।
'अरब' नाम की उत्पत्ति की सबसे लोकप्रीय कहानी यह है कि यह एक 'यारब' (يعرب‎‎, Yarab) नामक आदमी से आया है जो अरबी भाषा बोलने वाला पहला व्यक्ति था। प्राचीन अरब बुद्धिजीवी अल-हमदानी की अलग राय थी। उनका कहना था कि क्योंकि अरब लोग मेसोपोटामिया से पश्चिम में बसते थे, इसलिए उनके लिए 'ग़रब' शब्द इस्तेमाल होने लगा, जिसका अर्थ अरबी और अन्य स्थानीय भाषाओं में 'पश्चिम' होता है। यही बिगड़कर 'अरब' बन गया। एक अन्य प्राचीन अरब इतिहासकार, अल-मसूदी, का कहना था कि शुरू में यह नाम 'अराबाह वादी' के निवासियों के लिए था जो विस्तृत होकर पूरी जाति के लिए प्रयोग होने लगा।

पहचान

हालाँकि बहुत से लोग अरब पहचान को मुस्लिम पहचान जैसा ही मानते हैं, वास्तव में यह दो अलग चीज़ें हैं। बहुत से अरब ईसाई होते हैं और कुछ यहूदी भी होते हैं। वर्तमान काल में ७% से १०% अरब लोगईसाई धर्म के अनुयायी हैं।
मैकौ

मैकौ (Macaw) एक प्रकार का तोता है। यह अपने रंगबिरंगे पंखों के लिए जाना जाता है। यह पक्षी दीर्घावधी तक जीवित रहते हैं और इनकी आयु ६० वर्ष तक हो सकती है। ये पक्षी मनुष्य की आवाज़ भी निकाल सकते हैं।
महिषासुर मर्दिनी

महिषासुर मर्दिनी हिन्दू देवी दुर्गा को कहा गया है। इन्होंने महिषासुर नामक राख्षस को मार कर देवताओं को इससे मुक्ति दिलाई थी।
रवि वासवानी

व्यक्तिगत जीवन

रवि वासवानी एक फ़िल्म अभिनेता है। उन्होंने हिन्दी फ़िल्मों मे काफी योगदान दिया है। जाने भी दो यारों में उनका काम बहुत सराहा गया था।
फंडा

फंडा या फण्डा, अंग्रेजी के शब्द फण्डामेंटल (Fundamental हिन्दी: मूलभूत या आधारभूत) से व्युतपन्न हिन्दी शब्द है। मूल अंग्रेज़ी शब्द विशेषण के रूप में प्रयुक्त होता है, किन्तु इसका हिन्दी अवतरित प्रारूप संज्ञा रूप में है। फंडा शब्द का प्रयोग अनौपचारिक भाषा में  मूल मंत्र  या मूल कारण  के अर्थ  में होता है।
देणोक

देणोक राजस्थान के जोधपुर जिले की फलोदी तहसील में स्थित एक गाँव है। इसकी जनसंख्या २०११ की जनगणना के अनुसार ३९२४ है। 
देणोक गाँव का पिनकोड ३४२३०८ है और डाकघर मुख्यालय खीचन में है। यह जोधपुर से उत्तरी दिशा से ११९ किलोमीटर दूर है। जबकि फलोदी से ३२ और राजधानी जयपुर से ३६० किलोमीटर दूर स्थित है।
इंदों का बास (८ किलोमीटर), मोरिया (९ किलोमीटर), पड़ियाल (११ किलोमीटर), भोजासर (१३ किलोमीटर) और पलीना (१४ किलोमीटर) सबसे निकटवर्ती गाँव है।
इलियास अली

इलियास अली (जन्म 1956) असम , भारत के एक सर्जन हैं।  वह जनसंख्या फाउंडेशन नॉर्थ ईस्ट संगठन के अध्यक्ष हैं।  2019 में, असम के पिछड़े इलाकों में परिवार नियोजन और जन्म नियंत्रण उपायों के बारे में जागरूकता बढ़ाने के लिए उनके योगदान के लिए, अली को भारत के राष्ट्रपति राम नाथ कोविंद द्वारा पद्म श्री नागरिक सम्मान से सम्मानित किया गया था।

व्यवसाय

वह गुवाहाटी मेडिकल कॉलेज और अस्पताल से सेवानिवृत्त मेडिकल सर्जन हैं।

सामाजिक कार्य

1993 से, विशेषकर बंगाली मुस्लिम बस्तियों के भीतर जहां गर्भ निरोधकों का उपयोग प्रमुख रूप से गैर-इस्लामिक माना जाता है, अली परिवार नियोजन और जन्म नियंत्रण उपायों को अपनाने की आवश्यकता के लिए काम कर रहे है।   
वह लोगों को नो स्केल्पल वेसेक्टॉमी (एनएसवी) से गुजरने के लिए प्रोत्साहित करता है और मजबूत प्रतिरोध के बावजूद, उन्होंने 2008 और 2018 के बीच लगभग 55,000 लोगों को एनएसवी प्रक्रिया से गुजरने के लिए प्रेरित किया है।  अली ने बाल विवाह और बहुविवाह के खिलाफ भी बात की है। 
कुरी सतीकर महाबोधि-एड्स एड्स पर एक किताब है जिसे अली ने असमिया भाषा में लिखा है।
गौहरारा बेगम

गौहरारा बेगम (17 जून 1631 – 1706; गौहर आरा बेगम या दहर आरा बेगम के तौर पर भी जाना जाता है) वह मुगल साम्राज्य की एक शाही राजकुमारी थीं और मुगल सम्राट, शाहजहां (ताज महल निर्माता) और उनकी प्यारी पत्नी मुमताज महल की चौदहवीं और आखिरी संतान थीं।
उनको जन्म देते हुए उनकी माँ की मृत्यु हो गई। गौहरारा, तथापि, बच गईं और 75 साल तक जीवित रहीं। उनके बारे में अल्पज्ञात जानकारी है कि क्या वह अपने पिता के सिंहासन उत्तराधिकार के युद्ध में शामिल थीं या नहीं।
75 साल की उम्र में गौहरारा की मृत्यु 1706 में प्राकृतिक कारण या बीमारी से हुई।
यूटीसी+०९:३०

मानक समय

ये समय मंडल पूरे साल मानक समय के रूप में निम्नलिखित स्थानों में उप्योग होता है।

मानक समय

दक्षिणी गोलार्ध की सर्दियों में।
संयुक्त अरब अमीरात क्रिकेट टीम का संयुक्त राज्य अमेरिका दौरा

टी20ई सीरीज

साल 2019 से अब तक 2 मैचों की 1 (उसमें विश्व कप) सीरीज हुई हैं। उसमें संयुक्त राज्य अमेरिका ने 0 सीरीज और 0 विश्व कप क्वालीफायर जीता हैं।
मेरी सासू माँ

सारांश

यह कहानी परी (हिबा नवाब) पर आधारित है, जिसकी माँ की उसके बचपन के समय मौत हो जाती है। इस कारण वह अपनी सासू माँ में अपनी माँ को खोजती रहती है। जबकि उसकी सासू माँ इसके विपरीत बहू को कभी बेटी के जैसा नहीं समझती है।
ससेर मुज़ताग़

ससेर मुज़ताग़ (Saser Muztagh) भारत के जम्मू और कश्मीर राज्य के लद्दाख़ क्षेत्र में स्थित एक पर्वतमाला है, जो महान काराकोरम पर्वतमाला की पूर्वतम उपश्रेणी है। दक्षिण, पूर्व और पूर्वोत्तर में इसे श्योक नदी घेरती है जो श्रेणी के दक्षिणपूर्व कोने में मोड़ लेती है। पश्चिम में नुब्रा नदी इसे कैलाश श्रेणी से अलग करती है। ससेर ला नामक पहाड़ी दर्रा इसे उत्तर के रिमो मुज़ताग़ नामक श्रेणी से अलग करता है।
मैजिका द स्पैल

मैजिका द स्पैल- दुष्ट जादूगरनी है बेहद ताकतवर है इसका लक्ष्य स्क्रूज मैकडक का नंबर वन लकी सिक्का हासिल करना है
चित्र:Ducktales2.jpg
चिकन की कढ़ाई

चिकन लखनऊ की प्रसिद्ध शैली है कढाई और कशीदा कारी की। यह लखनऊ की कशीदाकारी का उत्कृष्ट नमूना है और लखनवी ज़रदोज़ी यहाँ का लघु उद्योग है जो कुर्ते और साड़ियों जैसे कपड़ों पर अपनी कलाकारी की छाप चढाते हैं। इस उद्योग का ज़्यादातर हिस्सा पुराने लखनऊ के चौक इलाके में फैला हुआ है। यहां के बाज़ार चिकन कशीदाकारी के दुकानों से भरे हुए हैं। मुर्रे, जाली, बखिया, टेप्ची, टप्पा आदि ३६ प्रकार के चिकन की शैलियां होती हैं। इसके माहिर एवं प्रसिद्ध कारीगरों में उस्ताद फ़याज़ खां और हसन मिर्ज़ा साहिब थे।
इस हस्तशिल्प उद्योग का एक खास पहलू यह भी है कि उसमें 95 फीसदी महिलाएं हैं। ज्यादातर महिलाएं लखनऊ में गोमती नदी के पार के पुराने इलाकों में बसी हुई हैं। चिकन की कला, अब लखनऊ शहर तक ही सीमित नहीं है अपितु लखनऊ तथा आसपास के अंचलों के गांव-गांव तक फैल गई है।
मुगलकाल से शुरू हुआ चिकनकारी का शानदार सफर सैंकड़ों देशों से होता हुआ आज भी बदस्तूर जारी है। चिकनकारी का एक खूबसूरत आर्ट पीस लंदन के रायल अल्बर्ट म्यूजियम में भी विश्वभर के पर्यटकों को अपनी गाथा सुना रहा है।

परिचय

महीन कपड़े पर सुई-धागे से विभिन्न टांकों द्वारा की गई हाथ की कारीगरी लखनऊ की चिकन कला कहलाती है। अपनी विशिष्टता के कारण ही यह कला सैंकड़ों वर्षों से अपनी लोकप्रियता बनाए हुए है। यदि कोई ब्रश और रंगों के सहारे चित्रकारी करे तो इसमें नई बात क्या हुई! लेकिन अगर ब्रश की जगह एक महीन सुई हो और रंगों का काम कच्चे सूत के धागों से लिया जा रहा हो और कैनवास की जगह हो महीन कपड़ा, तो ऐसी चित्रकारी को अनूठी ही कहा जाएगा।
चिकन शब्द फारसी भाषा के चाकिन से बिगड़ कर बना है। चाकिन का अर्थ है- कशीदकारी या बेल-बूटे उभारना। जिस प्रकार मुगलकाल ने भारत की कला, संगीत और संस्कृति को समृद्ध किया और देश को ताजमहल और लालकिले जैसे अनेक इमारतें दीं उसी प्रकार चिकनकारी भी मुगलिया तहजीब की एक अनमोल विरासत है।
कहा जाता है कि मुगल सम्राट जहांगीर की पत्नी नूरजहां इसे ईरान से सीख कर आई थीं और एक दूसरी धारणा यह है कि नूरजहां की एक बांदी बिस्मिल्लाह जब दिल्ली से लखनऊ आई तो उसने इस हुनर का प्रदर्शन किया। नूरजहां ने अपनी बांदी से इसे स्वयं भी सीखा और आगे भी बढ़ाया। नूरजहां ने शादी महलों, इमामबाड़ों की दीवारों पर की गई नक्काशी को कपड़ों पर समेट लेने का पूरा प्रयास किया। नवाबों के जमाने में भी चिकनकारी को खूब बढ़ावा मिला। कई नवाबों ने स्वयं भी चिकन के काम वाले अंगरखे और टोपियां आदि धारण कीं।
चिकनकारी में सुई धागे के अलावा यदि कुछ और प्रयोग होता है तो वह है आंखों की रोशनी और एक उच्चस्तरीय कलात्मकता का बोध। सुई धागों से जन्मे टांकों और जालियों का एक विस्तृत, जटिल किन्तु मोहक संसार है। तरह-तरह के टांकों और जालियों के अलग-अलग नाम हैं, उनकी रचना का एक निश्चित विधान है और उनकी निजी विशिष्टताएं हैं।
लगभग 40 प्रकार के टांके और जालियां होते हैं जैसे- मुर्री, फनदा, कांटा, तेपची, पंखड़ी, लौंग जंजीरा, राहत तथा बंगला जाली, मुंदराजी जाजी, सिद्दौर जाली, बुलबुल चश्म जाली, बखिया आदि। सबसे मुश्किल और कीमती टांका है नुकीली मुर्री। कच्चे सूत के तीन या पांच तारों से बारीक सुई से टांके लगाए जाते हैं। जिस कपड़े पर चिकनकारी की जाती है पहले उस पर बूटा लिखा जाता है। यानि लकड़ी के छापे पर मनचाहे बेलबूटों के नमूने खोद कर इन नमूनों को कच्चे रंगों से कपड़े पर छाप लिया जाता है। इन्हीं नमूनों के आधार पर चिकनकारी करने के बाद इन्हें कुछ खास धोबियों से धुलाया जाता है जो कच्चा रंग हटा देते हैं साथ ही काढ़ी गई कच्चे सूत की कलियों को भी उजला कर देते हैं।
१५३६ ईसा पूर्व

१५३६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १५३६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
दोहरा तारा

अन्य भाषाओँ में

अंग्रेज़ी में "दोहरे तारे" को "डबल स्टार" (double star) और "द्वितारे" को "बाइनरी स्टार" (binary star) कहा जाता है। अरबी में "दोहरे तारे" को "नजूम मज़दूज" (نجم مزدوج) कहा जाता है।
लंगूर

लंगूर (Langur), एशियायी बन्दरों की विभिन्न जातियों का सामान्य नाम है। यह प्राइमेट गण (Primate) के सर्कोपिथीसिडी कुल (Cercopithecidae family) का प्रसिद्ध प्राणी है, जो कहीं-कहीं हनुमान बंदर भी कहा जाता है। यह कद में बंदरी से कुछ बड़ा, लगभग दो फुट का होता है। लेकिन इसकी दुम इसके शरीर से लंबी रहती है। मादा नर से छोटी होती है।
लंगूर एक जगद से दूसरी जगह छलांग लगाते हुए अगर पहुँचने में असमर्थ हो जाऐ तो अपनी पुँछ के सहारे जमीन पर पाँव रखे बिना अपने पूर्व के स्थान पर वापस आ जाता है।
इसके शरीर का रंग सिलेटी तथा अयाल भूरा होता है जो ऊपर की ओर गाढ़ा और नीचे की ओर हलका रहता है। चेहरे, कान, तलुए और हाथ-पैर का बाहरी हिस्सा काला रहता है।
लंगूर, बंदरों से कम ऊधमी होते हैं और आबादियों की अपेक्षा जंगलों में रहना अधिक पसंद करते हैं, लेकिन कहीं-कहीं बस्तियों में भी इनके बड़े-बड़े गोल दिखाई पड़ते हैं।
इनका मुख्य भोजन फल-फूल है, लेकिन बंदरों की तरह, ये गल्ला, कीड़े मकोड़े और अंडे भी खा लेते हैं। मादा एक बार में एक बच्चा देती है, जो कुछ समय तक माँ के पेट से चिपका रहता है।
मार्टिन क्रो

करियर

क्रो ने अपने 13 साल के करियर में न्यूजीलैंड के लिए 77 टेस्ट और 143 वनडे इंटरनेशनल मैच खेले। उन्होंने 45.36 की औसत से 17 शतकों के साथ 5,444 रन बनाए थे।
इगोर पावलोव

इगोर पावलोव (Ihor Synowijowytsch Pawljuk); 1 जनवरी [1967] में Volhynia (यूक्रेन) एक यूक्रेनी लेखक .

जीवन

उनकी मां 10 दिनों में अपने जन्म के बाद निधन हो गया। वह अपने दादा और शहर से मां से अपनी दादी के घर में पले Chelm (पोलैंड)। 
उन्होंने सैन्य अकादमी में के में अध्ययन सेंट पीटर्सबर्ग, जहां उनके कैरियर के एक लेखक के रूप में शुरू किया। अपनी कविताओं में से कुछ के लिए सज़ा के रूप में, वह एक सजा के रूप में सजा सुनाई गई थी और टैगा कठिन काम में कुछ समय के लिए किया था। वहाँ वह अपने उसके यूक्रेनी मातृभूमि के लिए तरस से भरा काव्य जारी रखा। यह उसकी रिहाई तक चली.
वर्षों में 1986-1992 इगोर पावलोव में पत्रकारिता के संकाय में अध्ययन राष्ट्रीय विश्वविद्यालय (Lviv) और धार्मिक और एक ही शहर में प्रेस प्रसारण के लिए एक पत्रकार के रूप में काम किया।
1987 के बाद से वह Lviv में रहता है के बाद से, 2003 वह काम में कीव.
वह अंतरराष्ट्रीय साहित्य त्योहारों में एक भागीदार एस्टोनिया, जॉर्जिया, बेलारूस, अमेरिका पोलैंड में तुर्की .
उनके ग्रंथों में कई भाषाओं में अनुवाद किया गया है।
रसल क्रो

प्रारम्भिक जीवन

रसल क्रो का जन्म ७ एप्रिल १९६४ को वेलिंगटन, न्यूजीलैंड में जोएलिन इवोन्ने और जॉन एलेक्जेण्डर क्रो के घर हुआ था। उनके नाना, स्टैनली जे. वेमिस एक सिनेमेटोग्राफर थे जिन्हे द्वितीय विश्व युद्ध के दौरान सिनेमेटॉग्राफी के लिये ईंग्लैण्ड की महारानी की तरफ से ब्रिटिश साम्राज्य का सम्मान ओ.बी.ई. प्राप्त हुआ था। उनके चचेरे भाई, मार्टिन और जेफ क्रो न्यूजीलैंड के पूर्व क्रिकेट कप्तान रह चुके हैं। क्रो जब चार साल के थे तब उनका परिवार सिडनी चला गया। क्रो की प्रारम्भिक शिक्षा सिडनी ब्वायज हाई स्कूल में हुई। १४ साल की उम्र में उनका परिवार वापस न्यूजीलैंड लौट आया। वहाँ पर उन्होने अपने चचेरे भाईयों के साथ ऑकलैंड ग्रामर स्कूल में प्रवेश लिया।
तिवाना

तिवाना अथवा तिवाण एक जाट गोत्र है।
पहलाज निहलानी

पहलाज निहलानी केन्द्रीय फिल्म प्रमाणन बोर्ड के पूर्व अध्यक्ष हैं। वे एक फिल्म निर्माता रह चुके हैं और २००९ तक पिक्चर्स ऐन्ड टीवी प्रोग्राम प्रोड्यूसर्स संघ के अध्यक्ष थे। पहलाज निहलानी जूली 2 के डिस्ट्रीब्यूशन को अपने हाथों में ले लिया है।
धम्मचक्कप्पवत्तनसुत्त

धम्मचक्कप्पवत्तनसुत्त (पालि में) या धर्मचक्रप्रवर्तनसूत्र (संस्कृत में) बौद्ध ग्रन्थ है जिसमें गौतम बुद्ध द्वारा ज्ञानप्राप्ति के बाद दिया गया प्रथम उपदेश संगृहित है।
जहानपुर गाँव, कायमगंज (फर्रुखाबाद)

भूगोल

== जनसांख्यिकी ==1500
सीताराम सिंह भदौरिया     मुखिया
देवेन्द्र सिंह भदौरिया    एग्रीकल्चर
बीरेंद्र सिंह भदौरिया      आर्मी
जोगपाल सिंह भदौरिया    एग्रीकल्चर
रमेश सिंह भदौरिया      एग्रीकल्चर
स्व.जगजीत सिंह भदौरिया    आर्मी
मनोज सिंह भदौरिया     
जय सिंह भदौरिया     
अजय प्रताप भदौरिया Adv
अवनीश सिंह भदौरिया BSF
रणविजय सिंह भदौरिया   
अभिषेक सिंह भदौरिया 
सौरभ सिंह भदौरिया    
हरदीप सिंह भदौरिया  
भानू प्रताप सिंह भदौरिया 
अतुल प्रताप सिंह भदौरिया  
गौरव प्रताप सिंह भदौरिया     
शानू प्रताप सिंह भदौरिया

आदर्श स्थल

== शिक्षा ==Jahanpur me 10 army me hai aur 9 police me 5 engineering Kar chuke hai
बच्चन रचनावली के नौ खंड

बच्चन रचनावली के नौ खंड हरिवंश राय बच्चन की एक कृति है।
बेलीज़ नगर

इतिहास

बेलिज शहर की स्थापना 1638 में "बेलीज टाउन" के रूप में अंग्रेज लकड़ी कटाई करनें वालों द्वारा की गई थी। यह होलजुज़ नामक माया लोगों का एक छोटा शहर था। बेलीज टाउन, अंग्रेजों के लिए केंद्रीय चौकी के रूप में स्थापित था क्योंकि यह समुद्र और स्थानीय नदियों के मुहाने पर बसा था, जिससे लकड़ी के लठ्ठो को ले जाने में सहायता होती थी। बेलीज टाउन अफ्रीका से लाये गये हजारों अफ्रीकी गुलामों का घर बन गया, जिसे अंग्रेजों (1707 के बाद से ब्रिटिश) द्वारा लकड़ी उद्योग के लिए लाया गया था। यह 1798 के सेंट जॉर्ज क्यूई युद्ध के लिए समन्वय स्थल था, जिसे ब्रिटिश ने आक्रमणकारियों से जीता था, और 1970 के दशक तक स्थानीय अदालतों और सरकारी अधिकारियों का निवास स्थल था।
बेलीज शहर 1900, 1931 और 1961 में सीधे तौर पर तूफान के चपेट में आ चुका है, जिससे शहर के विभिन्न इलाके लगभग नष्ट हो चुके थे। इसके अलावा शहर कई बार आग के चपेट मे भी आ चुका है। सबसे हाल ही में 1990 की अल्बर्ट स्ट्रीट की आग, जिसमें मकिदौ जल गई थी और 2004 कि आग में पास्लो इमारत नष्ट हो गया था। शहर, रिचर्ड तूफान और 2016 के तूफान अर्ल ने भी कहर ढ़ाया था।

जलवायु

बेलीज़ शहर में साल भर के दौरान गर्म और नम स्थितियों के साथ एक उष्णकटिबंधीय मानसून जलवायु रहती है। शहर में लंबे समय तक नम मौसम रहता है जोकि मई से जनवरी तक रहता है और शेष तीन महीनों में मौसम शुष्क रहता है। हालांकि, बेलीज शहर में शुष्क मौसम के दौरान भी कभी-कभी वर्षा हो जाती है। मार्च, बेलीज शहर का सबसे बड़ा बरसाती महीना है, जिसमें 48 मिमी तक वर्षा हो जाती है। औसत मासिक तापमान 23 डिग्री सेल्सियस से लेकर 28 डिग्री सेल्सियस तक रहता है, जोकी पूरे साल लगभग स्थिर रहता है।

अर्थव्यवस्था

शहर में, सेवा क्षेत्र में सर्वाधिक रोजगार है। अधिकांश लोग शहर के कार्यालयों में काम करते हैं या फिर सड़क के किनारों पर अपना व्यापार लगाते हैं। बेलीज शहर में, बेलिज के सभी प्रमुख बैंकों की शाखाओं और सेंट्रल बैंक के साथ-साथ लगभग सभी बीमा केंद्र, बाजार आदि हैं। बेलीज शहर, राष्ट्रीय और अंतरराष्ट्रीय हवाई, समुद्र और सड़क यात्रा का केंद्र है।

प्रशासन

बेलीज़ शहर, सरकार के महापौर-परिषद के रूप में संचालित होता है। बेलीज़ सिटी काउंसिल 10 परामर्शदाताओं (आम तौर पर बेलीज़ शहर में स्थित दस निर्वाचन क्षेत्रों को दर्शाती है) और एक महापौर से बना है, जिसे हर तीसरे वर्ष के मार्च में आयोजित नगरपालिका चुनावों द्वार चुना जाता है। 2015 में सबसे हाल ही में नगरपालिका चुनावों के बाद, वर्तमान मेयर यूनाइटेड डेमोक्रेटिक पार्टी के डारेल ब्रैडली हैं।
यह शहर, हाउस ऑफ कल्चर का भी घर है, जो कि पहले तक बेलिज के गवर्नर-जनरल का आधिकारिक निवास था। बेलीज के सुप्रीम कोर्ट अभी भी बेलीज शहर में ही है।

संस्कृति

बेलीज शहर की संस्कृति, अन्य कैरेबियाई राजधानी शहरों जैसे: सेंट जॉर्ज, ग्रेनेडा या जॉर्जटाउन, गयाना जैसी ही है। शहर में दिन के समय काफी भीड और हलचल रहती है। उल्लेखनीय सांस्कृतिक कार्यक्रमों में गेरिफुना सेटलमेंट डे (19 नवंबर), बेलीज़ सिटी कार्निवल (सितंबर), बैरन ब्लिस डे (9 मार्च) आदि शामिल हैं।
मनोवो-गौन्डा सेन्ट फ़्लोरिस राष्ट्रीय उद्यान

मनोवो-गौन्डा सेन्ट फ़्लोरिस राष्ट्रीय उद्यान केंद्रीय अफ्रीकी गणराज्य में स्थित एक विश्व धरोहर स्थल है।
नर्मदा प्रसाद प्रजापति

नर्मदा प्रसाद प्रजापति (एन॰ पी॰ प्रजापति) भारतीय राष्ट्रीय कांग्रेस के राजनीतिज्ञ हैं। वर्तमान में ये मध्यप्रदेश विधानसभा के अध्यक्ष हें।
प्रजापति मध्यप्रदेश की गोटेगाँव विधानसभा का प्रतिनिधित्व करते हैं।
निर्मला पुतुल

निर्मला पुतुल (जन्मः 6 मार्च 1972) बहुचर्चित संताली लेखिका, कवयित्री और सोशल एक्टिविस्स्ट हैं। दुमका, संताल परगना (झारखंड) के दुधानी कुरुवा गांव में जन्मी निर्मला पुतुल हिंदी कविता में एक परिचित आदिवासी नाम है। पिता सिरील मुरमू (नहीं रहे) व मां कांदिनी हांसदा की पुत्री निर्मला ने राजनीतिशास्त्र में ऑनर्स हैं और नर्सिंग में डिप्लोमा किया है। 
इनकी प्रमुख कृतियों में ‘नगाड़े की तरह बजते शब्द’ और ‘अपने घर की तलाश में’ हैं। इनकी कविताओं का अनुवाद अंग्रेजी, मराठी, उर्दू, उड़िया, कन्नड़, नागपुरी, पंजाबी, नेपाली में हो चुका है। 
कविता लेखन के साथ-साथ पिछले 15 वर्षों से भी अधिक समय से निर्मला शिक्षा, सामाजिक विकास, मानवाधिकार और आदिवासी महिलाओं के समग्र उत्थान के लिए व्यक्तिगत और संस्थागत स्तर पर लगातार सक्रिय हैं। अनेक राज्य स्तरीय और राष्ट्रीय सम्मान हासिल कर चुकी निर्मला फिलहाल निर्वाचित मुखिया हैं।
हफ़ीज़ जालंधरी

आरंभिक ज़िन्दगी

हफ़ीज़ जालंधरी का जन्म 14 जनवरी 1900 को जालंधर, पंजाब,  भारत में हुआ। इनके पिता शम्सुद्दीन एक हाफ़िज़-ए-क़ुरआन थे। शुरू में वे मदरसे में पढ़े और बाद में उन्होंने 7वीं जमात तक रस्मी शिक्षा प्राप्त की थी।
1947 में भारत का विभाजन के बाद वे लाहौर, पाकिस्तान में जाकर रहने लगे।
झॉलीवुड

झॉलीवुड  झारखंड का सिनेमा है जो मूल रूप से नागपुरी भाषा की फिल्मों का निर्माण करता है।इसके अलावा खोरठा भाषा एवं संथाली में भी फिल्में बनती हैं।

इतिहास

प्रथम नागपुरी चलचित्र  सोना कर नागपुर  था। जो १९९२ में प्रदर्शित हुआ जिसका निर्माण धनन्जय नाथ तिवारी ने किया।  भारतीय सिनेमा में झारखंड के सिनेमा के आ जाने के बाद कलाकारों को अधिक काम मिलना प्रारम्भ हो गया तो झारखंड में बडे बडे फिल्म कार्यक्रम होने लगे। झारखंड में फिल्म निर्माण को बढाने के लिए झारखंड सिनेमा को  झॉलीवुड  नाम दिया गया। आज 100 वर्ष के भारतिय सिनेमा के इतिहास में झॉलीवुड का अपना महत्व है।
विसंगति

विसंगति काव्य को समृद्ध करने वाला तत्व है जो परस्पर विरोधी लगने वाले स्थितियों के संयोजन से निर्मित होता है। विसंगति में शब्द के लक्षणा और व्यंजना व्यापार सक्रिय होते हैं। इससे रचना की भाषा में संक्षिप्तता आती है और वह अधिक सटीक बनती है।
कामलिप्सा

कामलिप्सा या कामवासना या लिबिडो (Libido) का अर्थ है- 'मैथुन की तीव्र इच्छा'। कामवासना व्यक्ति की जैविक, मानसिक तथा सामाजिक कारकों पर निर्भर होता है। जैविक रूप से ऐसा माना जाता है कि टेस्टोस्टेरोन आदि हार्मोनों का स्तर कामेच्छा को प्रभावित करता है। कामेच्छा, शरीर के स्वास्थ्य की स्थिति पर भी निर्भर है। इसके अलावा दवा, जीवनशैली तथा सम्बन्धों (रिलेशनशिप) आदि का भी कामेच्छा पर प्रभाव पड़ता है।